《游云居三首 其二》
宋代·李彭

故岁新芽约略黄，重来败叶带飞霜。寻幽少脱尘劳梦，访旧颇飞知见香。

深谷鸣钟云暗淡，半峰斜照树微茫。去天尺五今应是，璧月珠星挂上方。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。